

Parlamentul  României
Camera  Deputaţilor
	
Comisia pentru sănătate şi familie
           
Bucureşti, 22  aprilie 2020
 Nr. 4c-10/ 87
PLx 145/2020
A V I Z
asupra proiectului de Lege  privind trecerea unui imobil din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca pentru Staţiunea de Cercetare Horticolă Cluj-Napoca, în domeniul public al Judeţului Cluj (PLx 145/2020)

	
	În conformitate cu prevederile art.94  din Regulamentul Camerei Deputaţilor, republicat, cu modificările și completările ulterioare,  Comisia pentru sănătate și familie a fost sesizată, spre dezbatere şi avizare, cu proiectul de Lege  privind trecerea unui imobil din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca pentru Staţiunea de Cercetare Horticolă Cluj-Napoca, în domeniul public al Judeţului Cluj , trimis cu adresa  nr. PLx 145/2020 din 14 aprilie 2020. 
Potrivit prevederilor art.61 şi 62 din Regulamentul Camerei Deputaţilor, republicat, cu modificările și completările ulterioare , membrii Comisiei au examinat proiectul de lege supus avizării în şedinţa online din 22 aprilie 2020. 
În urma  dezbaterilor, Comisia pentru sănătate și familie a hotărât, cu unanimitate de voturi, avizarea favorabilă a proiectului de lege.
	


PREŞEDINTE,
Conf. Dr. Florin Buicu


Întocmit, 
Cristina Bologan – consilier  parlamentar

